《洞仙歌 同叶星期探桂未开感赋》
明代·曹溶

今年白露，嫩蕊帘前卖。生怕风飘满罗带。到湖阴、荡桨闲逐文鱼，思折得，付与纳凉人戴。

谁家留古墅，草没窗楞，似向愁时把愁赛。老干只参天，冷碧斜飞，铺一片影娥词债。

算此世、黄金百无情，并月底幽花，暗螀啼坏。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。